แอร์อินเดีย

แอร์อินเดีย (एअर इंडिया) เป็นสายการบินประจำชาติของประเทศอินเดีย โดยมีฐานการบินหลักที่ท่าอากาศยานนานาชาติอินทิรา คานธีในนิวเดลี และมีสำนักงานใหญ่ในคุรุคราม แอร์อินเดียให้บริการเที่ยวบินสู่จุดหมายปลายทาง 102 แห่งในเอเชีย ยุโรป อเมริกาเหนือ ออสเตรเลียและแอฟริกา สายการบินนับเป็นสายการบินที่ใหญ่เป็นอันดับที่ 16 ของทวีปเอเชีย แอร์อินเดียเป็นสมาชิกของพันธมิตรทางสายการบินสตาร์อัลไลแอนซ์

**ประวัติ**
ทาทาแอร์ไลน์
แอร์อินเดียก่อตั้งขึ้นในปี ค.ศ. 1932 โดยจาฮังกีร์ ราตันจี ดาดับ ทาทาภายใต้ชื่อในขณะนั้นว่า "ทาทาแอร์ไลน์" ซึ่งเป็นบริษัทหนึ่งในกลุ่มบริษัททาทากรุ๊ป โดยในวันที่ 15 ตุลาคม ค.ศ. 1932 เป็นวันเริ่มให้บริการครั้งแรก โดยการขนส่งพัสดุไปรษณีย์ ระหว่างเมืองการาจีสู่เมืองมุมไบ โดยผ่านเมืองอาห์เมราบัด และบินกลับสู่เมืองมัทราส (เจนไน) ผ่านเมืองเบลลารี โดยนักบินอดีตทหารอากาศกองทัพสหราชอาณาจักร
ภายหลังสงครามโลกครั้งที่สองสงบลง ธุรกิจการบินพาณิชย์ในอินเดียกลับมาให้บริการอีกครั้ง ทาทาแอร์ไลน์ถูกแปรรูปเป็นบริษัทมหาชนในวันที่ 29 กรกฎาคม ค.ศ. 1948 และเปลี่ยนชื่อเป็น "แอร์อินเดีย" ในปี 1948 ภายหลังอินเดียได้รับเอกราช รัฐบาลอินเดียได้เข้ามาถือหุ้นในสายการบิน 51% ทำให้แอร์อินเดียมีสถานะเป็นสายการบินแห่งชาติอินเดีย โดยมีชื่อว่า "แอร์อินเดีย อินเตอร์แนชันแนล" และได้เริ่มเปิดเส้นทางการบินระหว่างประเทศขึ้น โดยในวันที่ 8 มิถุนายน ค.ศ. 1948 ได้เปิดเส้นทางบินจากมุมไบสู่ลอนดอน ผ่านเมืองไคโรและเจนีวา โดยใช้เครื่องบิน ล็อกฮีด คอนสเตลเลชัน แอล-749A (VT-CQP) นับเป็นเที่ยวบินระยะไกลระหว่างประเทศเที่ยวแรก และในปี 1950 เปิดเส้นทางสู่ไนโรบี โดยผ่านเมืองเอเดน
ต่อมาในวันที่ 1 สิงหาคม ค.ศ. 1953 รัฐบาลอินเดียได้เข้าเป็นผู้ถือหุ้นใหญ่ของสายการบิน ซึ่งรัฐบาลอินเดียพิจารณว่าเป็นธุรกิจที่สำคัญและต้องการที่จะเป็นผู้ควบคุมอุตสาหกรรมการบินอินเดียในขณะนั้น ขณะเดียวกันนั้นการบริการเที่ยวบินภายในประเทศของแอร์อินเดียได้ถูกโอนไปให้อินเดียนแอร์ไลน์ และในปี ค.ศ. 1954 ได้สั่งซื้อเครื่องบิน แอล-1049 ซูเปอร์คอนสเตลเลชัน และเปิดเส้นทางการบินสู่ กรุงเทพ ฮ่องกง และสิงคโปร์
ปี 1960 แอร์อินเดียอินเตอร์แนชันแนลได้เข้าสู่ยุคไอพ่นเมื่อได้รับมอบโบอิง 707-420 และเปิดเส้นทางการบินสู่เมืองนิวยอร์กผ่านเมืองลอนดอน และเปลี่ยนชื่อเป็นแอร์อินเดียดังเช่นปัจจุบัน ในวันที่ 8 มิถุนายน ค.ศ. 1962 และในวันที่ 11 มิถุนายน ปีเดียวกัน แอร์อินเดียเป็นสายการบินแรกในโลกที่ให้บริการโดยเครื่องบินไอพ่นทั้งหมด

**จุดหมายปลายทาง**
ไฟล์:Air_India_Destinations_Map.png|thumb|จุดหมายปลายทางปัจจุบันอินเดีย

**พันธมิตรทางการบิน**
แอร์อินเดียเป็นสมาชิกของพันธมิตรทางการบินสตาร์อัลไลแอนซ์ลำดับที่ 27 ในวันที่ 11 กรกฎาคม ค.ศ. 2011

**ข้อตกลงการบินร่วม**
ณ เดือนธันวาคม ค.ศ. 2023 แอร์อินเดียมีข้อตกลงการทำการบินร่วมกับสายการบินดังต่อไปนี้:- เอไอเอ็กซ์คอนเน็ก (สายการบินลูก)- แอร์อินเดียเอกซ์เพรส (สายการบินลูก)- แอร์มอริเชียส - เอเชียนาแอร์ไลน์- อาเบียงกา- โครเอเชียแอร์ไลน์- อียิปต์แอร์- เอธิโอเปียนแอร์ไลน์- อีวีเอแอร์- ฮ่องกงแอร์ไลน์- ล็อตโปลิชแอร์ไลน์- ลุฟท์ฮันซ่า- สิงคโปร์แอร์ไลน์- ศรีลังกันแอร์ไลน์- สวิสอินเตอร์เนชันแนลแอร์ไลน์- ตัปปูร์ตูกัล

**ข้อตกลงระหว่างสายการบิน**
ณ เดือนธันวาคม ค.ศ. 2023 แอร์อินเดียมีข้อตกลงระหว่างสายการบินดังต่อไปนี้:- อะแลสกาแอร์ไลน์- บางกอกแอร์เวย์ส

**ฝูงบิน**

**ฝูงบินปัจจุบัน**
ณ เดือนพฤศจิกายน ค.ศ. 2024 แอร์อินเดียมีเครื่องบินประจำการในฝูงบินดังนี้:
แอร์อินเดียมีอายุฝูงบินเฉลี่ย 9.4 ปี
ไฟล์:Airbus A319-112, Air-India JP6490904.jpg|แอร์บัส เอ319-100
ไฟล์:VT-ESC A320-232 Air India (5598504534).jpg|แอร์บัส เอ320-200
ไฟล์:VT-RTN.jpg|แอร์บัส เอ320นีโอ
ไฟล์:Air India VT-PPG at Bengaluru, 2016-02-20.jpg|แอร์บัส เอ321-200
ไฟล์:Air India, D-AZXH VT-RTE, Airbus A321-251NX (52926324733).jpg|แอร์บัส เอ321นีโอ
ไฟล์:VT-JRF @ JFK, 2024-11-04.png|แอร์บัส เอ350-900
ไฟล์:Air India 777-200LR VT-ALD.jpg|โบอิง 777-200แอลอาร์
ไฟล์:Boeing 777-337-ER, Air India AN1735909.jpg|โบอิง 777-300อีอาร์
ไฟล์:VT-ANL Boeing 788 Air India (13894940893).jpg|โบอิง 787-8 

**อุบัติเหตุและอุบัติการณ์สำคัญ**

**อ้างอิง**

**แหล่งข้อมูลอื่น**
  เว็บไซต์ทางการ
หมวดหมู่:สายการบิน
หมวดหมู่:สายการบินประจำชาติ
หมวดหมู่:บริษัทที่ก่อตั้งในปี พ.ศ. 2475
หมวดหมู่:บริษัทของอินเดีย
หมวดหมู่:สายการบินที่ก่อตั้งในปี พ.ศ. 2475
หมวดหมู่:สายการบินสัญชาติอินเดีย
หมวดหมู่:ตราสินค้าอินเดีย